**OBRAZLOŽENJE UZ I. IZMJENE I DOPUNE PRORAČUNA GRADA IVANIĆ-GRADA ZA 2021. GODINU**

Na 33. sjednici Gradskog vijeća održanoj 02. prosinca 2020. godine donesen je Proračun Grada Ivanić-Grada u visini 126.556.500 kuna s projekcijama za 2022. i 2023. godinu.

Sredstva Proračuna Grada Ivanić-Grada za 2021. godinu planirana su prema Uputama Ministarstva financija za izradu proračuna JLP(R)S za razdoblje 2021.-2023. godine te temeljem ostvarivanja prihoda proračuna u tekućoj proračunskoj godini uzimajući u obzir terminski plan provedbe odobrenih EU projekata i refundacije sredstava.

Prijedlog I. izmjena i dopuna Proračuna Grada Ivanić-Grada za 2021. godinu, sastavljen je na temelju Zakona o proračunu (Narodne novine 87/08, 136/12, 15/15) i Pravilnika o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20).

U I. izmjenama i dopunama Proračuna Grada Ivanić-Grada za 2021. godinu predlaže se povećanje ukupnih proračunskih prihoda za 3.683.116 kuna ili 2,91%, te se predlaže da se prihodi i primici utvrde u iznosu 130.239.516 kuna.

Ovim izmjenama i dopunama proračuna nisu se mijenjale projekcije za 2022. i 2023. godinu.

Najznačajniji razlozi za predlaganje I. izmjena i dopuna Proračuna su:

- planiranje rasporeda viška prihoda prema rezultatu poslovanja

- usklađivanje pojedinih planiranih rashoda i izdataka s dinamikom realizacije pojedinih aktivnosti i projekata

-preraspodjela sredstava između pojedinih aktivnosti, projekata i programa

- realizacija novih projekata za koje se očekuje sufinanciranje iz fondova EU

Proračun Grada Ivanić-Grada je konsolidiran te su u njega uključeni i svi planirani prihodi i rashodi proračunskih korisnika:

- Dječji vrtić Ivanić Grad

- Gradska knjižnica Ivanić-Grad

- Muzej Ivanić-Grad

- Pučko otvoreno učilište Ivanić-Grad

- Vatrogasna postrojba Ivanić-Grad

- Visoka škola Ivanić-Grad

Financijski planovi proračunskih korisnika pribrajaju se proračunu Grada u izradi konsolidiranog Proračuna koji daje sliku ukupnog financijskog stanja Grada Ivanić-Grada.

**PRIHODI**

Ukupni prihodi proračuna, prije I. izmjena iznosili su 126.556.400 kuna, uvećani su 3.683.116 kuna, te iznose 130.239.516 kuna

Tablica 1. Prikaz povećanja/smanjenja osnovnih skupina prihoda i primitaka u odnosu na Proračun za 2021. godinu

|  |  |  |  |  |  |
| --- | --- | --- | --- | --- | --- |
| KONTO | OPIS | Proračun za 2021. | I. prijedlog rebalansa 2021. | Povećanje/ smanjenje | Promjena (%) |
| 1 | 2 | 3 | 4 | 5 | 6 (4/3) |
| **6** | **PRIHODI POSLOVANJA** | **94.331.400** | **100.858.516** | **6.527.116** | **6,9 %** |
| 61 | Prihodi od poreza | 28.770.000 | 27.670.000 | -1.100.000 | -3,8 % |
| 63 | Pomoći | 33.081.700 | 37.128.700 | 4.047.000 | 12,2 % |
| 64 | Prihodi od imovine | 1.491.000 | 1.491.000 | 0 | 0,0 % |
| 65 | Prihod od upravnih i administrativnih pristojbi, pristojbi po posebnim propisima | 26.491.100 | 29.941.216 | 3.450.116 | 13,0 % |
| 66 | Prihodi od prodaje proizvoda i robe | 4.427.600 | 4.557.600 | 130.000 | 2,9 % |
| 68 | Kazne, upravne mjere | 70.000 | 70.000 | 0 | 0,0 % |
| **7** | **PRIHODI OD PRODAJE NEFINANCIJSKE IMOVINE** | **2.625.000** | **4.485.000** | **1.860.000** | **70,9 %** |
| 71 | Prihod od prodaje neproizvedene dugotrajne imovine | 2.450.000 | 2.450.000 | 0 | 0,0 % |
| 72 | Prihod od prodaje proizvedene dugotrajne imovine | 175.000 | 2.035.000 | 1.860.000 | 1.062,9 % |
| **8** | **Primici od financijske imovine i zaduživanja** | **29.210.000** | **24.696.000** | **-4.514.000** | **-15,5 %** |
| 83 | Primici od prodaje dionica i udjela u glavnici | 9.560.000 | 5.046.000 | -4.514.000 | -47,2 % |
| 84 | Primici od zaduživanja | 19.650.000 | 19.650.000 | 0 | 0,0 % |

Prihodi su uvećani:

* za ostvareni višak prihoda iz prošle godine u iznosu 3.450.117 kuna konsolidiranog proračuna odnosno 2.990.915 kuna na razini 22 - proračun Grada Ivanić-Grada, te 459.202 kuna viškovi proračunskih korisnika razine 23,
* prihod od prodaje plinovoda
* kapitalne potpore za projekt Izgradnja modularnog drvno-tehnološkog poduzetničkog inkubatora u Ivanić-Gradu, KK.03.1.2.01.0051 iz EU fondova
* kapitalne potpore iz državnog proračuna za izgradnju jednodijelne sportske dvorane u Graberju Ivanićkom
* kapitalne donacije INE d.d. za BIKE PARK,
* kapitalne potpore iz županijskog proračuna za asfaltiranje ulica, te Splash park na Zelenjaku

Smanjenje prihodi najvećim dijelom se odnosi na smanjene prihoda od prodaje financijske imovine za 4.514.000 kuna i smanjenje kapitalnih pomoći od Hrvatskih voda s obzirom na to da su Hrvatske vode preuzele cijeli ugovorni posao za izradu projektne dokumentacije za uređenje vodotoka potoka Žeravinec u Ivanić-Gradu.

**Posebni dio Proračuna**

**RASHODI**

Rashodi poslovanja ovim se izmjenama i dopunama Proračuna povećavaju za 976.116 kuna ili 1,38% i planiraju se u iznosu od 71.561.716 kuna. Rashodi za nabavu nefinancijske imovine povećavaju se za iznos 1.207.000 kuna ili 2,47% i planiraju se u iznosu od 50.026.500 kuna. Izdaci za financijsku imovinu i otplate zajmova povećavaju se za 1.500.000 kuna ili 20,98% i iznose 8.651.300 kuna.

|  |  |  |  |  |  |
| --- | --- | --- | --- | --- | --- |
| KONTO | OPIS | Proračun za 2021. | I. prijedlog rebalansa 2021. | Povećanje/ smanjenje | Promjena (%) |
| 1 | 2 | 3 | 4 | 5 | 6 (4/3) |
| **3** | **RASHODI POSLOVANJA** | **70.585.600** | **71.561.716** | **976.116** | **1,4 %** |
| 31 | Rashodi za zaposlene | 23.241.400 | 23.241.400 | 0 | 0,0 % |
| 32 | Materijalni rashodi | 30.105.900 | 30.123.616 | 17.716 | 0,1 % |
| 34 | Financijski rashodi | 1.528.300 | 1.528.300 | 0 | 0,0 % |
| 35 | Subvencije | 4.055.000 | 3.805.000 | -250.000 | -6,2 % |
| 36 | Pomoći | 425.000 | 775.000 | 350.000 | 82,4 % |
| 37 | Naknade građanima i kućanstvima | 3.421.000 | 3.421.000 | 0 | 0,0 % |
| 38 | Ostali rashodi | 7.809.000 | 8.667.400 | 858.400 | 11,0 % |
| **4** | **Rashodi za nabavu nefinancijske imovine** | **48.819.500** | **50.026.500** | **1.207.000** | **2,5 %** |
| 41 | Rashodi za nabavu neproizvedene dugotrajne imovine | 400.000 | 400.000 | 0 | 0,0 % |
| 42 | Rashodi za nabavu proizvedene dugotrajne imovine | 48.419.500 | 49.626.500 | 1.207.000 | 2,5 % |
| **5** | **Izdaci za financijsku imovinu i otplate zajmova** | **7.151.300** | **8.651.300** | **1.500.000** | **21,0 %** |
| 54 | Izdaci za otplatu glavnice primljenih kredita | 7.151.300 | 8.651.300 | 1.500.000 | 21,0 % |

Razdjel I - **UPRAVNI ODJEL ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

Ukupno je povećan za 157.716 kuna, i iznosi 45.573.916 kuna.

* Gradska uprava - uvećane su stavke rashoda - Ostale najamnine i zakupnine, nabava novih računala, te opreme za zaštitu, ukupno 100.000 kuna
* umanjena su sredstva za predstavnička tijela radi izmjene zakonskih propisa 76.484 kuna,
* unesena je pozicija nabava skladišnih kontejnera kod Srednjoškolskog centra 125.000 kuna, te smanjena sredstva za Srednjoškolsko obrazovanje 25.000 kuna.

Smanjena su sredstva za Turizam 210.000 kuna, odnosno za gradske manifestacije.

**Proračunski korisnici**

Proračunski korisnici nisu mijenjali svoje financijske planove.

Razdjel 2. **UPRAVNI ODJEL ZA KOMUNALNO GOSPODARSTVO, PROSTORNO PLANIRANJE, GOSPODARSTVO I POLJOPRIVREDU**

Ukupno je povećan za 2.025.400 kuna ili 2,80% i iznosi 74.325.600 kuna

* smanjena su sredstva za potpore poduzetnicima za 300.000 kuna,
* rashodi za poljoprivrednu proizvodnju usklađen je s Programom upućenim i usvojenim od strane Ministarstva poljoprivrede, te je umanjen 270.000 kuna, u skladu s umanjenim prihodima,
* smanjena su sredstva za komunalno održavanje - zelene površine i male komunalne radove, te redovno održavanje gradske imovine - društvenih domova,
* uvećana su sredstva za održavanje groblja
* Sredstva za projekt SMART City umanjena su za 150.000 kuna,
* rashodi energetsku obnovu Zgrade Vatrogasne postrojbe usklađeni su s rashodima za radove za dovršenje obnove,
* Uvedena je i nova stavka Postavljanje fotonaponske elektrane na zgradi Visoke škole,
* uvećana su sredstva za dovršenje prometne infrastrukture u Poduzetničkoj

zoni 3 za javnu rasvjetu i reviziju projekta,

* uvećana su sredstva za asfaltiranje ulica, te za uređenje Zelenjaka,
* umanjena su sredstva za uređenje potoka Žeravinec, budući da je investitor i nositelj navedenog projekta Hrvatske vode,
* uveden je novi projekt Novi poduzetnički inkubator - projektiranje

Krajem prošle godine, zbog šteta prouzrokovanih potresom dobivena su sredstva za sanaciju šteta od Zagrebačke županije u iznosu 500.000 kuna, koje su unesene u ove izmjene plana proračuna. Također su i planirana sredstva za pomoć lokalnim samoupravama za sanaciju šteta od potresa, te sredstva za isplatu šteta u poljoprivredi.

Razdjel 3. **UPRAVNI ODJEL ZA FINANCIJE I PRORAČUN**

Sredstva dobivena od potpora za projekt Izgradnja modularnog drvno-tehnološkog poduzetničkog inkubatora u Ivanić-Gradu, KK.03.1.2.01.0051 bit će korištena za otplatu kredita.